Document ID: 32000R0739

Uredba Komisije (ES) št. 739/2000
z dne 7. aprila 2000
o spremembi Uredbe (ES) št. 2439/1999 o pogojih za dovoljenje za dodatke, ki spadajo v skupino "vezalci, sredstva proti strjevanju in koagulanti", v krmi
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo (ES) št. 2690/1999 [2], in zlasti člena 11 Direktive,
ob upoštevanju naslednjega:
(1) Uredba Komisije (ES) št. 2439/1999 z dne 17. novembra 1999 o pogojih za dovoljenje za dodatke, ki spadajo v skupino "vezalci, sredstva proti strjevanju in koagulanti", v krmi [3] določa začasno najvišjo mejo dioksinov v kaolinitni glini in predvideva obveznost spremljanja prisotnosti dioksinov v drugih dovoljenih dodatkih iz skupine "vezalci, sredstva proti strjevanju in koagulanti".
(2) V zgoraj navedeni uredbi je predvideno, da se pred 1. marcem 2000 ponovno preučijo določbe te uredbe glede na vse opravljene preiskave, izsledke programa spremljanja in popolno oceno tveganja. Preiskave in program spremljanja še potekajo in popolna ocena tveganja še ni na voljo. Zato je primerno ukrepe, določene v Uredbi št. 2439/2000, podaljšati do 15. oktobra 2000.
(3) Dovolj podatkov spremljanja prisotnosti dioksinov je bilo zbranih za naravne mešanice steatitov in kloritov (E 560), sepiolit (E 562) in sepiolitsko glino (E 563). Iz teh podatkov, pridobljenih iz različnih držav članic in/ali z različnim izvorom, je razvidno, da ti dodatki niso onesnaženi z dioksini ali pa vsebujejo ravni, nižje od analitske meje določanja.
(4) Ukrepi, predvideni s to uredbo, so v skladu z mnenjem Stalnega odbora za krmo -
SPREJELA NASLEDNJO UREDBO:
Člen 1
Uredba (ES) št. 2439/1999 se spremeni:
1. Datum "1. marec 2000" v členu 1 se nadomesti z datumom "15. oktober 2000".
2. Priloga se zamenja s Prilogo k tej uredbi.
Člen 2
Ta uredba začne veljati z dnem objave v Uradnem listu Evropskih skupnosti.
Uporablja se od 29. februarja 2000.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. aprila 2000

Labels: 0
17
6